section_heading: Tematika
paragraph_text: Tekst na kojemu se temelji ova knjiga jeste Charleroi Lecture, koji je nastao u siječnju 1929. kao inspiracija za predavanje o glazbi održano na koncertu Andréa Sourisa uz izložbu Renéa Magritta. Inspiriran idejom o suradnji glazbenika i pisaca, Nougé se u ovom revolucionarnom djelu bavi istraživanjem igre zvukova i riječi. Sedamnaest godina kasnije (1946.), isti je objavljen u časopisu View naslovljen La Conférence de Charleroi (eng. Music is dangerous). Tijekom konferencije održane 1929. godine, Nougé je izjavio kako je uvjeren da glazba, kao i drugi oblici umjetnosti, može promijeniti svijet. Da bi se time mogao služiti, glazbenik istoga mora biti svjestan. Ovaj događaj imao je veliku važnost za povijest nadrealizma u Belgiji.<ref>Noël Lebrun, Promotion des Lettres, URL : http://www.promotiondeslettres.cfwb.be/index.php?id=lamusiqueestdangereusenouge (pristupljeno 12. rujna 2015.)